પેન્શન તો શરૂ થઈ ગયું, પરંતુ હવે લડાઈ ૧૫,૦૦૦ રૂપિયા મેળવવા માટે બાકી રહી. ૨૦૧૫ની ૩૧ માર્ચ, ૮ મે, ૩ ઑક્ટોબરની તારીખના પત્રો ઉપશિક્ષણાધિકારીને મોકલવામાં આવ્યા; જેના ફળસ્વરૂપે ઉપશિક્ષણાધિકારીએ સ્કૂલના હેડમાસ્તરને ૨૦૧૬ના બાવીસ એપ્રિલના પત્ર દ્વારા ત્રુટિઓની પૂર્તતા અગ્રતાક્રમે કરવાનો આદેશ આપ્યો. સાથોસાથ ગર્ભિત ધમકી આપી કે આપની પૂર્તતાના અભાવે જો નિવૃત્તિ-વેતન વગેરે આપવામાં વિલંબ થશે તો એના માટે અમારું કાર્યાલય જવાબદાર નહીં રહે.